Groot kommer oor veiligheid by OR Tambo-lughawe | Maroela Media
Die Demokratiese Alliansie het Sondag gesê veiligheid by OR Tambo Internasionale Lughawe in Gauteng is die afgelope paar weke ernstig in gedrang gebring met berigte oor kriminele aktiwiteit wat toeneem.
Reisigers wat laat by die lughawe opdaag, het by die DA gekla dat hulle onveilig voel terwyl hulle na die parkeerterrein stap of om 'n metertaxi te haal, het Michele Clarke, DA-LP, gesê.
"As 'n nasionale sleutelpunt is ek baie besorg oor die sigbaarheid van die Suid-Afrikaanse Polisiediens en metropolisie by die lughawe, ondanks die feit dat die Ekurhuleni-metropolisie 'n satellietstasie by die lughawe het," het Clarke gesê. "Ek is al drie keer in my motor agtervolg en ek is een keer deur 'n groep jong mans oorval wat geld gevra het."
Clarke het gesê reisigers word gereeld van die lughawe agtervolg en dan gekaap en aangeval wanneer hulle by hul bestemming opdaag. 'n Uber-bestuurder is verlede Saterdag gekaap en by die lughawe doodgeskiet.
"Die veiligheid van reisigers by die lughawe moet 24/7 'n prioriteit wees. Ek het die saak met Sizakele Nkosi-Malobane, Gautengse LUR vir gemeenskapsveiligheid, bespreek en sal nou 'n dringende skriftelike ingryping versoek. Gauteng is die nommer een sakebestemming in die land en met hierdie reputasie moet veiligheid by die lughawe geprioritiseer word."
Hulle weet van die probleem maar doen soos met alles NIKS ….net nog n gemors !
net soos by munisipsliteit in West Rand Locsl District pendioen is R7300 n maand waarvan R5500 aan water en ligte gegee moet word. wat van medies kos . doen self somme as jy viet dae laas geeët het. ja kan nie antwoord nir.